การปฏิบัติตามหลักการกำกับดูแลกิจการที่ดี

นโยบายเกี่ยวกับการกำกับดูแลกิจการ (หลักการข้อที่ 1)

คณะกรรมการบริษัทให้ความสำคัญของการกำกับดูแลกิจการที่ดี
ระบบการควบคุมภายในและการตรวจสอบภายใน
เพื่อสนับสนุนให้มีการดำเนินการอย่างมีประสิทธิภาพและเกิดประสิทธิผล
ตลอดจนมีการสอบทานเพื่อให้การดำเนินงานเป็นไปตามข้อกฎหมายเพื่อให้เป็นไปตามมาตรฐานที่เป็นสากลและสอดคล้องกับนโยบายของตลาดหลักทรัพย์แห่งประเทศไทย
มีความมุ่งมั่นที่จะบริหารกิจการของบริษัทด้วยความรอบคอบและระมัดระวังภายใต้ข้อกำหนดและจริยธรรมทางธุรกิจรับผิดชอบต่อการปฏิบัติหน้าที่ด้วยความสามารถ
โปร่งใส และมีประสิทธิภาพที่เพียงพอ มีการควบคุมและบริหารความเสี่ยงที่เหมาะสม
คณะกรรมการมีความเชื่อมั่นว่ากระบวนการกำกับดูแลกิจการที่ดีจะช่วยส่งเสริมผลการดำเนินงานให้บรรลุเป้าหมายและส่งผลให้เกิดการเพิ่มมูลค่าสูงสุดให้แก่ผู้ถือหุ้น
บริษัทมุ่งหวังให้กรรมการและพนักงานทุกคนปฏิบัติหน้าที่ของตนเพื่อให้

เกิดความพึงพอใจสูงสุดของลูกค้า มีความเชื่อมั่นในการทำงานร่วมกัน โดยยึดมั่นในหลักการ
ระเบียบวินัยการปฏิบัติที่ดีและพร้อมตอบสนองในทุกสถานการณ์

สิทธิและการประชุมผู้ถือหุ้น (หลักการข้อที่ 2 และ 4)

บริษัทฯ ได้ให้ความสำคัญและเคารพต่อสิทธิของผู้ถือหุ้น
โดยปฏิบัติต่อผู้ถือหุ้นทุกรายการอย่างเท่าเทียมกัน และเป็นไปตามหลักเกณฑ์กฎหมายกำหนด
ได้อำนวยความสะดวกโดยจัดกระบวนการประชุมผู้ถือหุ้น ให้มีวิธีการที่สะดวก รวดเร็ว ไม่ยุ่งยาก
และประหยัด

ในปี 2548 บริษัทฯ ได้กำหนดนัดประชุมสามัญผู้ถือหุ้น ครั้งที่ 1/2548 ในวันที่ 21 เมษายน 2548
เวลา 10.00 น. ณ ห้องประชุม โรงแรมฟอร์จูน ถนนรัชดาภิเษก เขตห้วยขวาง กรุงเทพมหานคร
โดยมอบให้บริษัท ศูนย์รับฝากหลักทรัพย์ (ประเทศไทย) จำกัด ในฐานะนายทะเบียนหุ้นของบริษัท
เป็นผู้จัดส่งหนังสือ- เชิญประชุมให้แก่ผู้ถือหุ้นล่วงหน้าก่อนวันประชุม 10 วัน
และยังได้ประกาศลงในหนังสือพิมพ์รายวันภาษาไทย
เรื่องคำบอกกล่าวเรียกประชุมสามัญผู้ถือหุ้นติดต่อกันไม่น้อยกว่า 3 วัน และก่อนวันประชุมไม่น้อยกว่า
3 วัน ในวันประชุมบริษัทเปิดให้ผู้ถือหุ้นลงทะเบียนเข้าร่วมประชุมได้ล่วงหน้า
ก่อนเวลาประชุมไม่น้อยกว่า 1 ชั่วโมง
และเพื่อความสะดวกรวดเร็วในการลงทะเบียนเข้าร่วมประชุม
ได้แจ้งให้ผู้ถือหุ้นทราบถึงเอกสารที่ต้องแสดงก่อนเข้าร่วมประชุม
โดยแจ้งแนบไปกับหนังสือมอบฉันทะที่ส่งไปพร้อมกับหนังสือเชิญประชุมผู้ถือหุ้น
ส่วนรายชื่อผู้ถือหุ้นและจำนวนหุ้นที่ถืออยู่ ณ วันปิดทะเบียนพักการโอนหุ้น ซึ่งมีสิทธิเข้าร่วมประชุม
สามารถตรวจสอบและรวบรวมได้อย่างครบถ้วนถูกต้อง

ในหนังสือเชิญประชุมจะกำหนดระเบียบวาระการประชุมไว้ครบทุกเรื่องตามที่กฎหมายกำหนด
ซึ่งจะมีทั้งเรื่องนำเสนอที่ประชุมผู้ถือหุ้นเพื่อรับทราบ และเพื่อพิจารณาลงมติ
โดยมีความเห็นของคณะกรรมการบริษัท
พร้อมด้วยข้อมูลประกอบการพิจารณาในแต่ละวาระอยู่ในเอกสารแนบครบทุกวาระ
ส่งให้ผู้ถือหุ้นพร้อมหนังสือเชิญประชุม

ผู้ถือหุ้นทุกรายมีสิทธิเข้าร่วมประชุมและออกเสียงลงคะแนนในการประชุมผู้ถือหุ้น หรือจะมอบฉันทะ
ให้บุคคลซึ่งบรรลุนิติภาวะแล้วบุคคลใดบุคคลหนึ่ง
ตามที่ผู้ถือหุ้นเห็นสมควรเข้าร่วมประชุมและออกเสียง ลงคะแนนแทนก็ได้
และบริษัทได้เพิ่มทางเลือกให้แก่ผู้ถือหุ้นโดยเสนอชื่อประธานกรรมการ
ซึ่งเป็นประธานกรรมการตรวจสอบหรือกรรมการอิสระท่านอื่นๆ
หรือประธานกรรมการบริหารของบริษัทให้ผู้ถือหุ้นได้พิจารณาเลือกเป็นผู้รับมอบฉันทะเข้าร่วมประชุมและออกเสียงลงคะแนนตามความประสงค์ของผู้ถือหุ้นได้ด้วย

ในการประชุมสามัญผู้ถือหุ้นประธานกรรมการซึ่งเป็นประธานคณะกรรมการตรวจสอบด้วย
ได้ทำหน้าที่ประธานในที่ประชุม และมีคณะกรรมการเข้าร่วมประชุม
ซึ่งรวมถึงคณะกรรมการบริหารและคณะกรรมการตรวจสอบ
โดยประธานในที่ประชุมได้เปิดโอกาสให้ผู้ถือหุ้นสอบถามผลการดำเนินงานและแสดงความคิดเห็นและข้อเสนอแนะต่างๆ
ได้อย่างเท่าเทียมกัน มีการบันทึกรายงานการประชุมไว้และจัดส่งให้แก่หน่วยงานต่างๆ
ตลอดจนหน่วยงานราชการภายในกำหนดเวลาและนำเสนอต่อผู้ถือหุ้น
เพื่อรองรับในการประชุมผู้ถือหุ้นครั้งต่อไป

สิทธิของผู้มีส่วนได้เสีย (หลักการข้อที่ 3)

บริษัทได้ให้ความสำคัญต่อสิทธิของผู้มีส่วนได้เสียทุกกลุ่มดังนี้.-

ผู้ถือหุ้น : ผู้บริหารมีความมุ่งมั่นที่จะดำเนินธุรกิจเพื่อสร้างความพึงพอใจสุงสุดให้แก่ผู้ถือหุ้น โดย

1.  ปฏิบัติหน้าที่ด้วยความซื่อสัตย์สุจริต ตลอดจนตัดสินใจดำเนินการใดๆ ด้วยความบริสุทธิ์ใจ
    และเป็นธรรมต่อผู้ถือหุ้นทั้งรายใหญ่และรายย่อย เพื่อประโยชน์สูงสุดของผู้ถือหุ้นโดยรวม

2.  บริหารองค์กรด้วยความระมัดระวัง และความรอบคอบ เพื่อป้องกันความเสียหายต่อผู้ถือหุ้น

3.  ปฏิบัติหน้าที่โดยการประยุกต์ความรู้และทักษะการบริหารจัดการอย่างสุดความสามารถในทุกกรณี

4.  จัดการดูแลมิให้สินทรัพย์ใดๆ ขององค์กรเสื่อมค่าหรือสูญหายโดยมิชอบ

5.  จัดให้มีการรายงานสถานภาพขององค์กรโดยสม่ำเสมอ
    และครบถ้วนตามความเป็นจริงและแจ้งให้ผู้ถือหุ้นทุกรายทราบอย่างเท่าเทียมกันถึงแนวโน้มในอนาคตขององค์กรทั้งในด้านบวกและด้านลบ
    ซึ่งตั้งอยู่บนพื้นฐานของความเป็นไปได้และมีข้อมูลสนับสนุนอย่างเพียงพอ

6.  ไม่แสวงหาผลประโยชน์ให้ตนเองและผู้เกี่ยวข้องโดยใช้ข้อมูลใดๆ ขององค์กร
    ซึ่งยังไม่ได้เปิดเผยต่อสาธารณะ

7.  ไม่เปิดเผยข้อมูลลับขององค์กรต่อบุคคลภายนอก โดยเฉพาะคู่แข่งขัน

8.  ไม่ดำเนินการใดๆ ในลักษณะที่อาจก่อให้เกิดความขัดแย้งทางผลประโยชน์ต่อองค์กร

พนักงาน : บริษัทได้ให้ความสำคัญและปฏิบัติกับพนักงานอย่างเท่าเทียมกันดังนี้

1.  จัดระบบการให้ผลตอบแทนที่เป็นธรรมแก่พนักงาน

2.  ดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงานอยู่เสมอ

3.  จัดให้มีระบบการบริหารบุคลากร ในเรื่องการแต่งตั้ง โยกย้าย
    รวมถึงการให้รางวัลและการลงโทษพนักงานที่ชัดเจน มีการปฏิบัติโดยความสุจริตใจ
    ตั้งอยู่บนพื้นฐานของความรู้ ความสามารถ และความเหมาะสมของพนักงาน

4.  ให้ความสำคัญต่อการพัฒนาความรู้ ความสามารถของพนักงาน
    โดยให้โอกาสพนักงานอย่างทั่วถึงและสม่ำเสมอ

5.  รับฟังข้อคิดเห็นและข้อเสนอแนะซึ่งตั้งอยู่บนพื้นฐานความรู้ทางวิชาชีพของพนักงาน

คู่ค้า : บริษัทปฏิบัติตามเงื่อนไขทางการค้าตามสัญญาของคู่ค้าทุกราย

ลูกค้า : บริษัทเอาใจใส่และรับผิดชอบต่อลูกค้าโดย

1.  ให้บริการที่มีคุณภาพที่ยอมรับได้ของตลาด

2.  เปิดเผยข่าวสารข้อมูลเกี่ยวกับสินค้าและบริการอย่างครบถ้วน ถูกต้อง
    และไม่บิดเบือนข้อเท็จจริง โดยคำนึงถึงประโยชน์สำหรับลูกค้า

3.  ให้การรับประกันสินค้าและบริการภายใต้เงื่อนไขในเวลาอันเหมาะสม

4.  ไม่ส่งมอบสินค้าและบริการให้แก่ลูกค้าทั้งๆ ที่รู้ว่าสินค้าและบริการนั้นๆ มีข้อบกพร่องเสียหาย
    หรืออาจเกิดอันตรายต่อลูกค้าได้
    และไม่ปล่อยให้สินค้าหรือบริการที่มีคุณภาพต่ำกว่าระดับที่กำหนดตกถึงมือลูกค้า

5.  ไม่ทำให้ลูกค้าเกิดความเข้าใจผิดเกี่ยวกับคุณภาพ ราคา ปริมาณ หรือเงื่อนไขใดๆ
    ของสินค้าหรือบริการนั้นๆ

6.  จัดระบบเพื่อให้ลูกค้าสามารถร้องเรียนเกี่ยวกับสินค้าและบริการ
    และดำเนินการอย่างดีที่สุดเพื่อให้ลูกค้าได้รับการตอบสนองผลอย่างรวดเร็ว

7.  รักษาความลับของลูกค้าอย่างเคร่งครัด
    รวมถึงไม่นำมาใช้เพื่อประโยชน์ของตนเองและผู้ที่เกี่ยวข้องโดยมิชอบ

8.  หาทางลดต้นทุนการผลิตโดยรักษามาตรฐานคุณภาพสินค้าและบริการ
    เพื่อสามารถเพิ่มประโยชน์ให้กับลูกค้าอย่างต่อเนื่อง

9.  รักษาสัญญาและปฏิบัติตามเงื่อนไขที่มีต่อลูกค้าอย่างเคร่งครัด
    ในกรณีที่ไม่สามารถปฏิบัติตามเงื่อนไขข้อใดได้ ต้องรีบแจ้งให้ลูกค้าทราบล่วงหน้า
    เพื่อร่วมกันพิจารณาหาแนวทางแก้ไข

10. ไม่ค้ากำไรเกินควรเมื่อเปรียบเทียบกับคุณภาพของสินค้าหรือบริการ
    และไม่กำหนดเงื่อนไขการค้าที่ไม่เป็นธรรมกับลูกค้า

คู่แข่งทางการค้า : บริษัทปฏิบัติตามกรอบและกติกาการแข่งขันที่ดีโดย

1.  ประพฤติปฏิบัติภายใต้กรอบกติกาการแข่งขันที่ดี

2.  ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต หรือไม่เหมาะสม
    เช่น การจ่ายสินจ้างให้แก่พนักงานของคู่แข่ง

3.  ไม่พยายามทำลายชื่อเสียงของคู่แข่งทางการค้าด้วยการกล่าวหาในทางร้าย
    โดยปราศจากซึ่งมูลความจริง

สังคมส่วนรวม : มีความรับผิดชอบต่อสภาพแวดล้อมและสังคมโดย

1.  ไม่กระทำการใดๆ ที่จะมีผลเสียหายต่อทรัพยากรธรรมชาติและสภาพแวดล้อม

2.  ให้การสนับสนุนกิจกรรมที่มีส่วนสร้างสรรค์สังคมอย่างสม่ำเสมอ

3.  สร้างจิตสำนึกในการรับผิดชอบต่อสังคมในหมู่พนักงานทุกระดับอย่างต่อเนื่องและจริงจัง

4.  ควบคุมให้มีการปฏิบัติอย่างเคร่งครัดตามเจตนารมย์ของกฎหมาย

5.  ไม่ช่วยเหลือหรือสนับสนุนให้เกิดการหลีกเลี่ยงการปฏิบัติตามกฎหมายหรือกฏระเบียบต่างๆ

6.  ให้ความร่วมมือกับหน่วยงานกำกับดูแลและรายงานข้อมูลที่เกี่ยวกับการฝ่าฝืนหรือการไม่ปฏิบัติตามกฎหมายหรือกฏระเบียบต่างๆ
    ต่อหน่วยงานนั้น

ทั้งหมดที่กล่าวข้างต้น บริษัทได้ปฏิบัติตามข้อกำหนดของกฎหมายและกฎระเบียบต่างๆ
เกี่ยวข้องเพื่อให้สิทธิต่างๆ ของผู้มีส่วนได้เสียได้รับการดูแลอย่างดี

ภาวะผู้นำและวิสัยทัศน์ (หลักการข้อที่ 5)

คณะกรรมการมีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทและกำกับดูแลให้การบริหารจัดการเป็นไปตามเป้าหมายและแนวทางที่จะก่อให้เกิดประโยชน์สูงสุดแก่ผู้ถือหุ้น
โดยอยู่ในกรอบของการมีจริยธรรมที่ดีและคำนึงถึงผลประโยชน์ของผู้มีส่วนได้ส่วนเสียทุกฝ่าย
คณะกรรมการมีหน้าที่ปฏิบัติให้เป็นไปตามกฎหมาย วัตถุประสงค์ ข้อบังคับของบริษัทฯ
และมติที่ประชุมผู้ถือหุ้นด้วยความซื่อสัตย์สุจริต
ระมัดระวังรักษาผลประโยชน์ของผู้ถือหุ้นทั้งในปัจจุบันและระยะยาวรวมทั้งการปฏิบัติให้เป็นไปตามหลักเกณฑ์และข้อบังคับของตลาดหลักทรัพย์แห่งประเทศไทย
สำนักงานคณะกรรรมการกำกับหลักทรัพย์และตลาดหลักทรัพย์ รวมทั้งกฎหมายต่างๆ
ที่เกี่ยวข้องกับการดำเนินธุรกิจของบริษัท

ในการปฏิบัติหน้าที่บริษัทมีการกำหนดบทบาทหน้าที่และความรับผิดชอบที่ชัดเจนระหว่างคณะกรรมการและฝ่ายบริหาร
โดยคณะกรรมการได้แต่งตั้งคณะกรรมการบริหารโดยมีกรรมการผู้จัดการ
เป็นประธานและกำหนดให้คณะกรรมการบริหารเป็นผู้รับผิดชอบการบริหารงานประจำของบริษัทรวมทั้ง
ติดตามการดำเนินงานของบริษัทอย่างใกล้ชิด
วัดผลการดำเนินงานและรายงานถึงกิจการที่ฝ่ายจัดการได้กระทำไปแล้วต่อคณะกรรมการเป็นระยะและทันต่อสถานการณ์

ความขัดแย้งทางผลประโยชน์ (หลักการข้อที่ 6)

เพื่อป้องกันความขัดแย้งทางผลประโยชน์
คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
รวมทั้งมีการปฏิบัติตามหลักเกณฑ์ของตลาดหลักทรัพย์
โดยราคาและเงื่อนไขเสมือนทำรายการกับบุคคลภายนอกและได้เปิดเผย
รายละเอียดไว้ในรายงานประจำปีและแบบ 56-1
และในหมายเหตุประกอบงบการเงินของบริษัทแล้ว

สำหรับการดูแลเรื่องการใช้ข้อมูลภายใน
บริษัทกำหนดให้คณะกรรมการและผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา

59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

นอกจากนี้บริษัทห้ามมิให้ผู้บริหารหรือหน่วยงานที่ได้รับทราบข้อมูลภายใน
ซึ่งอาจมีผลต่อราคาหลักทรัพย์นำไปเปิดเผยให้แก่บุคคลภายนอกหรือบุคคลที่ไม่มีหน้าที่เกี่ยวข้องทราบ
ทั้งนี้เพื่อให้ผู้ลงทุนทั่วไป
รับทราบข่าวสารของบริษัทได้อย่างเท่าเทียมกันและโปร่งใสเพื่อมิให้เกิดการได้เปรียบเสียเปรียบระหว่างผู้ลงทุน

จริยธรรมทางธุรกิจ (หลักการข้อที่ 7)

บริษัทมีการแจ้งข้อพึงปฏิบัติเกี่ยวกับจรรยาบรรณของกรรมการ ฝ่ายจัดการและพนักงาน
เพื่อให้-ผู้ที่เกี่ยวข้องยึดถือเป็นแนวทางในการปฏิบัติตามภารกิจของบริษัทด้วยความซื่อสัตย์และเที่ยงธรรม
โดยมีจรรยาบรรณครอบคลุมในเรื่องการดูแลผู้มีส่วนได้เสียทุกกลุ่มต่อสาธารณชนและต่อสังคม
ในส่วนของพนักงานบริษัทมีการจัดอบรมชี้แจงพนักงานให้รับทราบอย่างต่อเนื่อง
นอกจากนี้ผู้บังคับบัญชาทุกระดับชั้นมีหน้าที่ติดตามการปฏิบัติตามแนวทางดังกล่าวเป็นประจำรวมทั้งกำหนดบทลงโทษทางวินัยไว้ด้วย

การถ่วงดุลของกรรมการที่ไม่เป็นผู้บริหาร (หลักการข้อที่ 8 และข้อ 12)

คณะกรรมการบริษัทมีจำนวน 11 ท่าน ประกอบด้วย

- กรรมการที่เป็นผู้บริหาร จำนวน 4 ท่าน ได้แก่

1. นายประภาส ชุติมาวรพันธ์ ประธานกรรมการบริหาร

2. นายชัยรัตน์ ชินธรรมมิตร รองประธานกรรมการบริหาร

3. นายพงศ์ ชินธรรมมิตร กรรมการบริหาร

4. นายชนะชัย ชุติมาวรพันธ์ กรรมการบริหาร

กรรมการบริหารจะเข้าประชุมร่วมกับเจ้าหน้าที่บริหารเพื่อพิจารณาและติดตามการดำเนินงานของ
แต่ละฝ่ายโดยแจ้งผลการดำเนินงาน ปัญหาข้อเสนอแนะต่างๆ มาพิจารณาดังนี้.-

1. พิจารณาวางแผนปรับปรุงกลยุทธ์และวิธีการดำเนินงานของบริษัทให้เหมาะสมกับสถานการณ์

2. พิจารณากำหนดขอบเขตและนโยบายหลักในการบริหารความเสี่ยงเพื่อขอความเห็นจากคณะ-

กรรมการบริษัท

8.  3. จัดทำแผนงานและงบประมาณเสนอต่อคณะกรรมการ

    4. กำหนดแผนการดำเนินงานที่เกี่ยวกับงานจัดซื้อจัดจ้างงานซ่อมบำรุงและงานบุคคล

    5. พิจารณาหลักเกณฑ์การจ่ายค่าตอบแทน การปรับอัตราเงินเดือน การเปลี่ยนแปลงเงินเดือน

    เพื่อนำเสนอขอความเห็นจากคณะกรรมการบริษัท

- กรรมการที่ไม่ได้เป็นผู้บริหาร จำนวน 4 ท่าน ได้แก่

  1. คุณหญิงณัฐิกา วัธนเวคิน

  2. นายจำรูญ ชินธรรมมิตร์

  3. นายฝา เจนลาภวัฒนกุล

  4. นายนิสากร พากเพียร (กรรมการอิสระ)

- กรรมการตรวจสอบ (กรรมการอิสระ) ได้แก่

1. ร้อยเอกสุวิทย์ ทัดพิทักษ์กุล ประธานกรรมการตรวจสอบ

2. นางอารยา อรุณานนท์ชัย กรรมการตรวจสอบ

3. นายสรวง เรืองศุข กรรมการตรวจสอบ

โดยมีนางอรุณี ตรีเทพประติมา เลขานุการคณะกรรมการทำหน้าที่เลขานุการคณะกรรมการตรวจสอบ

นิยามกรรมการอิสระ

กรรมการอิสระ
จะต้องมีความเป็นอิสระในการตัดสินใจเกี่ยวกับธุรกิจของบริษัทและต้องมีคุณสมบัติเพิ่มเติมดังนี้.-

1.  ถือหุ้นไม่เกินร้อยละ 0.5 ของทุนชำระแล้วของบริษัทและบริษัทย่อย ทั้งนี้ให้นับรวมถึงหุ้นที่ถืออยู่
    โดยผู้ที่เกี่ยวข้องด้วย

2.  ไม่มีส่วนร่วมในการบริหารงานของบริษัทและบริษัทย่อย รวมทั้งไม่เป็นลูกจ้างหรือพนักงาน
    ที่ได้รับเงินเดือนประจำจากบริษัทและบริษัทย่อย

3.  ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ในด้านการเงินและการบริหารงานในบริษัทและบริษัทย่อย

4.  ไม่เป็นผู้เกี่ยวข้องหรือญาติสนิทของผู้บริหารระดับสูงหรือผู้ถือหุ้นรายใหญ่ของบริษัทและบริษัทย่อย

5.  ต้องเป็นผู้ที่ได้ผ่านกระบวนการสรรหาของคณะกรรมการบริษัท

ขอบเขตความรับผิดชอบของคณะกรรมการตรวจสอบ

1. สอบทานงบการเงินรายไตรมาส สอบทานและเห็นชอบในการเสนอรายงานทางการเงินประจำปี

ต่อคณะกรรมการบริษัทฯ

2. รับทราบและเสนอความคิดเห็นต่อผลการตรวจสอบของผู้สอบบัญชีภายนอก

3. พิจารณาผลการตรวจสอบและข้อเสนอแนะของผู้ตรวจสอบภายในอันเกี่ยวเนื่องกับระบบการ-

ควบคุมภายในองค์กรและเสนอฝ่ายจัดการเพื่อพิจารณาปรับปรุงและแก้ไขตามควรแก่กรณี

รวมทั้งติดตามผลความคืบหน้าของการปรับปรุงและแก้ไขอย่างต่อเนื่อง

4. ดูแลให้มีการประเมินระบบการควบคุมภายในอย่างต่อเนื่อง

5. ดูแลการบริหารความเสี่ยงที่สำคัญของบริษัท

6. ดูแลให้มีการปฏิบัติตามกฎหมายและข้อกำหนดของหน่วยงานที่กำกับและดูแลบริษัท

รายงานคณะกรรมการตรวจสอบ

คณะกรรมการตรวจสอบบริษัท ไทยชูการ์ เทอร์มิเนิ้ล จำกัด (มหาชน)
ซึ่งได้รับการแต่งตั้งโดยคณะกรรมการบริษัทประกอบด้วยกรรมการจำนวน 4 ท่าน มีร้อยเอกสุวิทย์
ทัดพิทักษ์กุล เป็นประธานกรรมการตรวจสอบ นางอารยา อรุณานนท์ชัย และนายสรวง เรืองศุข
เป็นกรรมการตรวจสอบ แต่ละท่านไม่ได้เป็นเจ้าหน้าที่บริหารหรือพนักงานของบริษัท ในปี 2548
คณะกรรมการตรวจสอบได้มีการประชุมรวม 4 ครั้ง
เพื่อดูแลกิจการในนามคณะกรรมการบริษัทตามขอบเขตความรับผิดชอบตามข้อบังคับ
ซึ่งสอดคล้องกับข้อกำหนดของตลาดหลักทรัพย์-แห่งประเทศไทยเพื่อทราบถึงปัญหาและข้อคิดเห็นในการดำเนินงานของบริษัท
และในการดูแลการบริหารความเสี่ยง
ได้ทบทวนและประเมินความเพียงพอและประสิทธิผลของกระบวนการบริหารความเสี่ยง
นอกจากนี้คณะกรรมการตรวจสอบยังได้ติดตามการปฏิบัติตามกฎหมายต่างๆ
ข้อกำหนดและกฎหมายที่เกี่ยวข้อง กับการดำเนินธุรกิจของบริษัท

คณะกรรมการตรวจสอบได้พิจารณาและสอบทานการทำรายการต่างๆ
เพื่อให้เกิดความโปร่งใสหรือเพื่อการเปิดเผยข้อมูลโดยได้ร่วมประชุมกับผู้ตรวจสอบภายในเพื่อประเมินประสิทธิผลและความเพียงพอของระบบการควบคุมภายในและดูความเหมาะสมของข้อบังคับของหน่วยงานตรวจสอบภายใน
พิจารณาแนวทางการตรวจสอบและให้ความเห็นชอบแผนงานตรวจสอบภายในประจำปี

หน้าที่สำคัญของคณะกรรมการตรวจสอบ คือ การสอบทานรายงานทางการเงิน
รายไตรมาสและสิ้นงวด โดยร่วมประชุมกับผู้สอบบัญชีภายนอก
เพื่อพิจารณารายงานผลจากการตรวจสอบงบการเงินและรายงานทางการเงิน
ข้อสังเกตการประเมินระบบระบบการควบคุมภายใน การประเมินความเสี่ยง
การสอบทานระบบควบคุมเทคโนโลยีสารสนเทศ
คณะกรรมการตรวจสอบยังได้พิจารณาและเสนอแนะรายชื่อผู้สอบบัญชีประจำปี
ต่อคณะกรรมการบริษัทเพื่อเสนอต่อที่ประชุมผู้ถือหุ้นพิจารณาแต่งตั้ง

จากการสอบทานงบการเงินซึ่งตรวจสอบโดยผู้สอบบัญชีของบริษัทและการบริหารงานและดำเนินธุรกิจในด้านต่างๆ
และจากการร่วมประชุมกับผู้สอบบัญชีภายนอก ผู้ตรวจสอบภายในและผู้บริหารของบริษัท
ที่เกี่ยวข้องแล้ว คณะกรรมการตรวจสอบเห็นว่า
งบการเงินของบริษัทไม่มีรายการผิดปกติที่มีผลต่อบริษัทอย่างมีนัยสำคัญ
บริษัทมีการบริหารความเสี่ยงและระบบการควบคุมภายในที่เหมาะสม
มีการปฏิบัติตามข้อกำหนดกฎหมายที่เกี่ยวข้องและเปิดเผยข้อมูลตามหลักเกณฑ์ที่ทางการกำหนด

คณะกรรมการตรวจสอบเชื่อมั่นว่า กิจการที่ได้ปฏิบัติดังกล่าวข้างต้นย่อมมีส่วนผลักดันให้ บริษัท
ไทยชูการ์ เทอร์มิเนิ้ล จำกัด (มหาชน) เป็นบริษัทจดทะเบียนที่มีระบบการบริหารจัดการที่ดี
มีความโปร่งใสในการดำเนินงาน
สามารถตรวจสอบได้และรักษาผลประโยชน์ของผู้มีส่วนเกี่ยวข้องทุกฝ่าย

- คณะกรรมการกำหนดค่าตอบแทน บริษัทยังไม่มีคณะกรรมการกำหนดค่าตอบแทน
เนื่องจากบริษัทมีโครงสร้างขององค์กรที่ไม่ซับซ้อนซึ่งปัจจุบันคณะกรรมการบริหารเป็นผู้ร่วมกันพิจารณาโดยมีกระบวนการพิจารณาค่าตอบแทนเบื้องต้นที่เหมาะสมโดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
รวมทั้งใช้ผลประกอบการของบริษัทประกอบการพิจารณากำหนดและนำเสนอต่อคณะกรรมการบริษัทก่อนนำเสนอความเห็นต่อที่ประชุมผู้ถือหุ้นเพื่อพิจารณาตัดสินใจขั้นสุดท้าย

- คณะกรรมการสรรหา คณะกรรมการบริษัทจะพิจารณาแต่งตั้งกรรมการขึ้นมาชุดหนึ่งเป็น
คณะทำงานเป็นผู้พิจารณาคัดเลือกและกลั่นกรองบุคคลที่มีคุณสมบัติและนำชื่อเสนอต่อที่ประชุม
คณะกรรมการเพื่อพิจารณา
โดยคณะทำงานมีวาระในการทำงานตั้งแต่ได้รับแต่งตั้งจากคณะกรรมการและหมดวาระไปเมื่อภาระกิจที่ได้รับมอบหมายนั้นเสร็จสิ้นเป็นกรณีๆ
ไป

การรวมหรือแยกตำแหน่ง (หลักการข้อที่ 9)

-   ประธานกรรมการเป็นกรรมการอิสระตามความหมายของตลาดหลักทรัพย์ฯและไม่มีความสัมพันธ์ใดๆ
    กับฝ่ายบริหาร
    นอกจากนี้ประธานกรรมการของบริษัทยังดำรงตำแหน่งประธาน-กรรมการตรวจสอบด้วย

-   ประธานกรรมการไม่เป็นบุคคลเดียวกันกับกรรมการผู้จัดการ
    ทั้งนี้เพื่อเป็นการแยกหน้าที่ในการกำหนดนโยบายการกำกับดูแลและการบริหารงานประจำออกจากกัน

ค่าตอบแทนกรรมการและผู้บริหาร (หลักการข้อที่ 10)

บริษัทฯ ได้กำหนดค่าตอบแทนกรรมการไว้อย่างชัดเจนและมีความเหมาะสมตามลักษณะธุรกิจ และคำนึงถึงผลการดำเนินงานของบริษัทด้วย กรรมการที่ได้รับการมอบหมายให้เป็นกรรมการตรวจสอบได้รับค่าตอบแทนเพิ่มเหมาะสมกับปริมาณงานที่เพิ่มขึ้น กรรมการบริหารและพนักงานระดับบริหารได้รับค่าตอบแทนที่เชื่อมโยงกับผลการปฏิบัติงานของแต่ละคน

ในปี 2548 บริษัทฯ ได้จ่ายค่าตอบแทนต่างๆ
ให้แก่คณะกรรมการและผู้บริหารตามรายละเอียดดังต่อไปนี้

ค่าตอบแทนกรรมการที่เป็นตัวเงิน

+-------------+-------------+-------+-------+-------+--------+-------+
| ชื่อกรรมการ   | ตำแหน่ง      | ค่าต   | เบี้ย   | โบนัส  | ค่า     | รวม   |
|             |             | อบแทน | ประชุม |       | ตอบแทน |       |
|             |             |       |       |       |        |       |
|             |             | กร    |       |       | กร     |       |
|             |             | รมการ |       |       | รมการต |       |
|             |             |       |       |       | รวจสอบ |       |
+-------------+-------------+-------+-------+-------+--------+-------+
| ร.อ.สุวิทย์    | ประธา       | 952,8 | 24,0  | 317,6 | 160,   | 1,    |
| ทัดพิทักษ์กุล    | นกรรมการและ | 00.00 | 00.00 | 00.00 | 000.00 | 454,4 |
|             |             |       |       |       |        | 00.00 |
|             | ประธานกรร   |       |       |       |        |       |
|             | มการตรวจสอบ |       |       |       |        |       |
+-------------+-------------+-------+-------+-------+--------+-------+
| คุณหญิงณัฐิกา   | รองปร       | 510,0 | 12,0  | 170,0 | -      | 692,0 |
| วัธนเวคิน     | ะธานกรรมการ | 00.00 | 00.00 | 00.00 |        | 00.00 |
+-------------+-------------+-------+-------+-------+--------+-------+
| นายประภาส   | ประธานก     | 530,4 | 24,0  | 176,8 | -      | 731,2 |
| ชุติมาวรพันธ์   | รรมการบริหาร | 00.00 | 00.00 | 00.00 |        | 00.00 |
+-------------+-------------+-------+-------+-------+--------+-------+
| นายพงศ์      | ก           | 508,8 | 24,0  | 169,6 | -      | 702,4 |
| ชินธรรมมิตร   | รรมการบริหาร | 00.00 | 00.00 | 00.00 |        | 00.00 |
+-------------+-------------+-------+-------+-------+--------+-------+
| นายชัยรัตน์    | รองประธานก  | 462,0 | 24,0  | 154,0 | -      | 640,0 |
| ชินธรรมมิตร   | รรมการบริหาร | 00.00 | 00.00 | 00.00 |        | 00.00 |
+-------------+-------------+-------+-------+-------+--------+-------+
| นายชนะชัย    | ก           | 459,6 | 24,0  | 153,2 | -      | 636,8 |
| ชุติมาวรพันธ์   | รรมการบริหาร | 00.00 | 00.00 | 00.00 |        | 00.00 |
+-------------+-------------+-------+-------+-------+--------+-------+
| นายจำรูญ     | กรรมการ     | 475,2 | 12,0  | 158,4 | -      | 645,6 |
| ชินธรรมมิตร์   |             | 00.00 | 00.00 | 00.00 |        | 00.00 |
+-------------+-------------+-------+-------+-------+--------+-------+
| นางอารยา    | กรรมการและ  | 466,8 | 22,0  | 155,6 | 80,    | 724,4 |
| อรุณานนท์ชัย   |             | 00.00 | 00.00 | 00.00 | 000.00 | 00.00 |
|             | กรร         |       |       |       |        |       |
|             | มการตรวจสอบ |       |       |       |        |       |
+-------------+-------------+-------+-------+-------+--------+-------+
| นายฝา       | กรรมการ     | 445,2 | 22,0  | 148,4 | -      | 615,6 |
| เจนลาภวัฒนกุล |             | 00.00 | 00.00 | 00.00 |        | 00.00 |
+-------------+-------------+-------+-------+-------+--------+-------+
| นายสรวง     | กรรมการและ  | 249,6 | 22,0  | 83,2  | 80,    | 434,8 |
| เรืองศุข      |             | 00.00 | 00.00 | 00.00 | 000.00 | 00.00 |
|             | กรร         |       |       |       |        |       |
|             | มการตรวจสอบ |       |       |       |        |       |
+-------------+-------------+-------+-------+-------+--------+-------+
| นายนิสากร    | กรรมการ     | 236,4 | 22,0  | 78,8  | -      | 337,2 |
| พากเพียร     |             | 00.00 | 00.00 | 00.00 |        | 00.00 |
+-------------+-------------+-------+-------+-------+--------+-------+
| รวมกรรมการ  |             | 5,    | 232,0 | 1,    | 320,   | 7,    |
| 11 ท่าน      |             | 296,8 | 00.00 | 765,6 | 000.00 | 614,4 |
|             |             | 00.00 |       | 00.00 |        | 00.00 |
+-------------+-------------+-------+-------+-------+--------+-------+

-   กรรมการบริหารและผู้บริหาร

+---------------------+-------------------+---------------------------+
| ประเภท              | ปี 2548            |                           |
+---------------------+-------------------+---------------------------+
|                     | จำนวนราย          | จำนวนเงินรวม (บาท)         |
+---------------------+-------------------+---------------------------+
| เงินเดือน             | 7                 | 6,437,320.-               |
+---------------------+-------------------+---------------------------+
| โบนัส                | 7                 | 2,049,240.-               |
+---------------------+-------------------+---------------------------+
| ค่าครองชีพ + เบี้ยประชุม | 7                 | 148,000.-                 |
+---------------------+-------------------+---------------------------+
| รวม                 | 7                 | 8,634,560.-               |
+---------------------+-------------------+---------------------------+

หมายเหตุ กรรมการบริหารประกอบด้วยกรรมการบริษัท 4 ท่าน
มีกรรมการผู้จัดการเป็นประธาน-กรรมการบริหาร ผู้บริหารนับจากกรรมการผู้จัดการลงมา 4 ท่าน
มีกรรมการรองผู้จัดการ ผู้จัดการทั่วไป รักษาการผู้ช่วยผู้จัดการทั่วไปและหัวหน้าแผนกบัญชี

ค่าตอบแทนอื่นๆ ที่ไม่ใช่เงิน

- ประธานกรรมการ : มีพนักงานขับรถ

  - ประธานกรรมการบริหารและรองประธานกรรมการบริหาร : มีรถประจำตำแหน่ง
  และพนักงานขับรถ

การประชุมคณะกรรมการ (หลักการข้อที่ 11)

คณะกรรมการมีกำหนดประชุมโดยปกติเป็นประจำทุกวันพฤหัสบดีสัปดาห์สุดท้ายของเดือน
และอาจมีการประชุมพิเศษตามความจำเป็นโดยมีการกำหนดวาระชัดเจน เช่น เรื่องเพื่อทราบ
เรื่องสืบเนื่องจากการ-ประชุมครั้งที่ผ่านมา เรื่องเพื่อพิจารณา
และมีการรายงานผลการดำเนินงานของฝ่ายบริหารเป็นประจำทุกเดือน
เลขานุการคณะกรรมการได้จัดหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 3 ชั่วโมง
บริษัทมีการจดบันทึกการประชุมเป็นลายลักษณ์อักษรและจัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

ในปี 2548 คณะกรรมการมีการประชุมวาระปกติจำนวน 11 ครั้ง และการประชุมวาระพิเศษจำนวน
2 ครั้ง โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้.-

+--------------------+-------------------+--------+--------+--------+
| รายชื่อ              | วาระการดำรงตำแหน่ง | กา     |        |        |
|                    |                   | รเข้าร่ว |        |        |
|                    |                   | มประชุม |        |        |
|                    |                   | /      |        |        |
|                    |                   | ก      |        |        |
|                    |                   | ารประช |        |        |
|                    |                   | ุมทั้งหมด |        |        |
|                    |                   | (ครั้ง)  |        |        |
+--------------------+-------------------+--------+--------+--------+
|                    |                   | กา     | กา     | รวม    |
|                    |                   | รประชุม | รประชุม |        |
|                    |                   |        |        |        |
|                    |                   | ว      | วา     |        |
|                    |                   | าระปกติ | ระพิเศษ |        |
+--------------------+-------------------+--------+--------+--------+
| 1. ร้อยเอกสุวิทย์      | 1 พ.ค. 2547 - 30  | 11/11  | 2/2    | 13/13  |
| ทัดพิทักษ์กุล           | เม.ย. 2550        |        |        |        |
+--------------------+-------------------+--------+--------+--------+
| 2. คุณหญิงณัฐิกา       | 1 พ.ค. 2546 – 30  | 6/11   | 0/2    | 6/13   |
| วัธนเวิคน            | เม.ย. 2549        |        |        |        |
+--------------------+-------------------+--------+--------+--------+
| 3. นายประภาส       | 1 พ.ค. 2546 – 30  | 11/11  | 2/2    | 13/13  |
| ชุติมาวรพันธ์          | เม.ย. 2549        |        |        |        |
+--------------------+-------------------+--------+--------+--------+
| 4. นายพงศ์          | 1 พ.ค. 254        | 11/11  | 2/2    | 13/13  |
| ชินธรรมมิตร          | 8 – 30 เม.ย. 2551 |        |        |        |
+--------------------+-------------------+--------+--------+--------+
| 5. นายฝา           | 1 พ.ค. 2546 – 30  | 10/11  | 1/2    | 11/13  |
| เจนลาภวัฒนกุล        | เม.ย. 2549        |        |        |        |
+--------------------+-------------------+--------+--------+--------+
| 6. นางอารยา        | 1 พ.ค. 2548 – 30  | 10/11  | 1/2    | 11/13  |
| อรุณานนท์ชัย          | เม.ย. 2551        |        |        |        |
+--------------------+-------------------+--------+--------+--------+
| 7. นายจำรูญ         | 1 พ.ค. 2547 – 30  | 6/11   | 0/2    | 6/13   |
| ชินธรรมมิตร์          | เม.ย. 2550        |        |        |        |
+--------------------+-------------------+--------+--------+--------+
| 8. นายสรวง เรืองศุข  | 1 พ.ค. 2547 – 30  | 10/11  | 2/2    | 12/13  |
|                    | เม.ย. 2550        |        |        |        |
+--------------------+-------------------+--------+--------+--------+
| 9. นายชัยรัตน์        | 1 พ.ค. 2548 – 30  | 11/11  | 2/2    | 13/13  |
| ชินธรรมมิตร          | เม.ย. 2551        |        |        |        |
+--------------------+-------------------+--------+--------+--------+
| 10. นายชนะชัย       | 1 พ.ค. 2547 – 30  | 11/11  | 2/2    | 13/13  |
| ชุติมาวรพันธ์          | เม.ย. 2550        |        |        |        |
+--------------------+-------------------+--------+--------+--------+
| 11. นายนิสากร       | 1 พ.ค. 2548 – 30  | 10/11  | 2/2    | 12/13  |
| พากเพียร            | เม.ย. 2551        |        |        |        |
+--------------------+-------------------+--------+--------+--------+

การควบคุมภายใน (หลักการข้อที่ 13)

คณะกรรมการได้ประเมินระบบการควบคุมภายในของบริษัทหลังจากเสร็จสิ้นการประชุม
คณะกรรมการบริษัทครั้งที่ 2/2549 เมื่อวันที่ 23 กุมภาพันธ์ 2549
การประชุมดังกล่าวมีคณะกรรมการตรวจสอบ ซึ่งเป็นกรรมการอิสระร่วมประชุมด้วย
คณะกรรมการตรวจสอบได้แสดงความคิดเห็น
โดยนำข้อเสนอแนะจากรายงานการตรวจสอบภายในและความเห็นของผู้ตรวจสอบบัญชีมาประเมินและที่ประชุมได้สรุปผลการประเมินระบบการควบคุมภายในของบริษัทในด้านต่างๆ
ดังนี้.-

1.  องค์กรและสภาพแวดล้อม (Organizational Control and Environment Measure)

คณะกรรมการมีการดูแลให้มีการกำหนดเป้าหมายในการดำเนินธุรกิจไว้อย่างเหมาะสมและชัดเจน
มีการวิเคราะห์ถึงการให้สิ่งจูงใจหรือผลตอบแทนแก่พนักงานอย่างสมเหตุสมผล
โดยจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
มีการกำหนดเกี่ยวกับจริยธรรม (Code of Conduct)
โดยห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการ
จัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรม การเงิน การจัดซื้อ
และการบริหาร ทั่วไปที่รัดกุมและสามารถป้องกันการทุจริต
ตลอดจนกำหนดนโยบายและแผนการปฏิบัติงานโดยคำนึงถึงความเป็นธรรมต่อคู่ค้าเพื่อประโยชน์ของบริษัทในระยะยาว

2.  การบริหารความเสี่ยง (Risk Management Measure)

บริษัทมีการประเมินถึงปัจจัยความเสี่ยงทั้งที่มาจากภายนอกและภายใน
ซึ่งอาจจะมีผลกระทบต่อการดำเนินธุรกิจของบริษัทฯ
มีการติดตามเหตุการณ์อันอาจจะเป็นสาเหตุของปัจจัยความเสี่ยงนั้นเพื่อหามาตรการป้องกันหากมีส่วนเกี่ยวข้องกับการปฏิบัติงาน
บริษัทจะแจ้งให้ผู้เกี่ยวข้องทราบและติดตามหน่วยงานต่างๆ
ให้ปฏิบัติตามแผนการบริหารความเสี่ยงที่กำหนดไว้

3.  การควบคุมการปฏิบัติงานของฝ่ายบริหาร (Management Control Activities)

บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับมีการแบ่งแยกหน้าที่ความรับผิดชอบออกจากกันโดยเด็ดขาดของงาน
3 ด้าน คือ

-   หน้าที่อนุมัติ

-   หน้าที่บันทึกรายการบัญชีและข้อมูลสารสนเทศ

-   หน้าที่ในการดูแลจัดเก็บทรัพย์สิน

บริษัทมีการติดตามดูแลการดำเนินงานของบริษัทอย่างสม่ำเสมอ
มีการติดตามให้การดำเนินงานของบริษัทเป็นไปตามกฎหมายที่เกี่ยวข้องและไม่เคยมีการกระทำที่ฝ่าฝืนกฎหมายมาก่อน

4.  ระบบสารสนเทศและการสื่อสารข้อมูล (Information and Communication Measure)

บริษัทมีการเสนอเรื่องให้คณะกรรมการพิจารณาโดยจัดให้มีข้อมูลที่สำคัญต่างๆ เพื่อใช้ประกอบการ
ตัดสินใจ
มีการจัดทำหนังสือเชิญประชุมหรือเอกสารประกอบการประชุมที่ระบุข้อมูลที่จำเป็นต่อการพิจารณา
มีรายงานการประชุมกรรมการซึ่งมีรายละเอียดตามควรที่ทำให้ผู้ถือหุ้นสามารถตรวจสอบความเหมาะสม
ในการปฏิบัติหน้าที่ของกรรมการได้
มีการประชุมระหว่างคณะกรรมการตรวจสอบกับผู้สอบบัญชีรับอนุญาตและผู้ตรวจสอบภายในเพื่อทบทวนนโยบายบัญชีตามหลักการที่รับรองทั่วไป
สรุปผลการตรวจสอบระบบการควบคุมภายในเป็นประจำทุกไตรมาส
และเสนอต่อที่ประชุมคณะกรรมการเพื่อปรับปรุงนโยบายให้เหมาะสมกับการดำเนินธุรกิจต่อไป
มีการจัดเก็บเอกสารประกอบการบันทึกบัญชีและบัญชีต่างๆ ไว้ครบถ้วนเป็นหมวดหมู่
ในส่วนของพนักงานมีการจัดระบบสารสนเทศเพื่อการสื่อสารกับพนักงานทุกระดับภายในองค์กรอย่างมี
ประสิทธิภาพเพื่อให้การประสานงานและการติดตามดูแลการดำเนินงานของบริษัทและบริษัทย่อยเป็นไปอย่างมีประสิทธิภาพ

5. ระบบการติดตาม (Monitoring)

บริษัทมีการกำหนดเป้าหมายการดำเนินธุรกิจโดยคณะกรรมการได้เปรียบเทียบผลการดำเนินงาน
ของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
หากมีความแตกต่างบริษัทมีการติดตามแก้ไขภายในระยะเวลาที่เหมาะสม
จัดการมีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอโดยจัดทำรายงานผลการตรวจสอบอย่างตรงไปตรงมาเมื่อมีการตรวจพบข้อบกพร่องที่เป็นสาระสำคัญ
จะมีการรายงานต่อคณะกรรมการตรวจสอบและคณะกรรมการบริษัทเพื่อพิจารณาสั่งการแก้ไขภายในระยะเวลาอันควรและจัดให้มีการรายงานความคืบหน้าในการปรับปรุงข้อบกพร่องเหล่านั้น

รายงานของคณะกรรมการในการจัดทำรายงานทางการเงิน (หลักการข้อที่ 14) 

คณะกรรมการบริษัท ไทยชูการ์ เทอร์มิเนิ้ล จำกัด (มหาชน) เป็นผู้รับผิดชอบต่องบการเงินและ
งบการเงินรวมของบริษัทและบริษัทย่อย
รวมถึงข้อมูลสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รองรับทั่วไป
โดยเลือกใช้นโยบายบัญชีที่เหมาะสม และถือปฏิบัติอย่างสม่ำเสมอ และใช้ดุลยพินิจอย่างระมัดระวัง
และประมาณการที่ดีที่สุดในการจัดทำ รวมทั้งมีการ
เปิดเผยข้อมูลสำคัญอย่างเพียงพอในหมายเหตุประกอบงบการเงิน
และได้ผ่านการตรวจสอบและให้ความเห็นอย่างไม่มีเงื่อนไขจากผู้สอบบัญชีรับอนุญาตที่เป็นอิสระ
งบการเงินจึงสะท้อนฐานะการเงิน รายได้และค่าใช้จ่าย กระแสเงินสดรวมที่เป็นความจริง
สมเหตุสมผล และเป็นประโยชน์ต่อผู้ถือหุ้นและนักลงทุนทั่วไปได้อย่างโปร่งใส

คณะกรรมการได้จัดให้มีและดำรงไว้ซึ่งระบบบริหารความเสี่ยง
และระบบควบคุมภายในที่เหมาะสมและมีประสิทธิผล
เพื่อให้มั่นใจได้อย่างมีเหตุผลว่าข้อมูลทางบัญชีมีความถูกต้อง
ครบถ้วนและเพียงพอที่จะดำรงรักษาไว้ซึ่งทรัพย์สินของบริษัท
และเพื่อให้ทราบจุดอ่อนเพื่อป้องกันไม่ให้เกิดความเสี่ยงจากการดำเนินงานหรือการดำเนินการที่ผิดปกติอย่างมีสาระสำคัญ

ทั้งนี้ คณะกรรมการได้แต่งตั้งคณะกรรมการตรวจสอบ ซึ่งประกอบด้วยกรรมการที่เป็นอิสระ
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
และกระบวนการต่างๆ
โดยความเห็นของคณะกรรมการตรวจสอบเกี่ยวกับเรื่องนี้ปรากฏในรายงานคณะกรรมการตรวจสอบ
ซึ่งแสดงไว้ในรายงานประจำปีนี้แล้ว

คณะกรรมการบริษัทฯมีความเห็นว่า ระบบการควบคุมภายในโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2548

ในรอบปี 2548 บริษัทฯ และบริษัทย่อยจ่ายค่าตอบแทนการสอบบัญชี (Audit fee) ให้แก่บริษัท
สำนักงาน เอ เอ็ม ซี จำกัด
ซึ่งเป็นสำนักงานสอบบัญชีที่ผู้สอบบัญชีสังกัดบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดในรอบปีบัญชีที่ผ่านมามีจำนวนเงินรวม
437,500 บาท

ความสัมพันธ์กับผู้ลงทุน (หลักการข้อที่ 15)

คณะกรรมการบริษัทตระหนักดีว่าข้อมูลที่มีความถูกต้อง ครบถ้วนและโปร่งใส
ทั้งที่เกี่ยวกับการเงินและที่ไม่ใช่การเงินล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัท
บริษัทจึงได้จัดให้มีการสื่อสารข้อมูลของบริษัทในส่วนของการดำเนินงานและสถานะทางการเงินภายใต้กรอบของกฎหมายอย่างชัดเจนทันเวลา
ซึ่งฝ่ายบริหารได้ให้ความสำคัญและยึดถือปฏิบัติมาโดยตลอด
ในส่วนของงานด้านผู้ลงทุนสัมพันธ์นั้นบริษัทยังไม่ได้จัดตั้งหน่วยงานขึ้นเฉพาะเนื่องจากกิจกรรมในเรื่องดังกล่าวยังมีไม่มากนัก

อย่างไรก็ตาม ผู้ลงทุนสามารถติดต่อขอทราบข้อมูลต่างๆ ของบริษัทได้ทางโทรศัพท์เลขหมาย

0-2394-2345 หรือที่ E-mail Address : T_S_T_E@Yahoo.com หรือ
ThaiSugrTerminal@netscape.net